
8 DR.30.11.2006 

 

(b) berapakah jumlah peruntukan yang akan diperuntukkan di 
dalam Rancangan Malaysia Kesembilan bagi tujuan 
penyelenggaraan jalan raya di seluruh negara termasuk 
Sabah dan Sarawak khususnya di Bintulu. 

Menteri Kerja Raya [Dato’ Seri S. Samy Vellu]: Tuan Yang di-Pertua, untuk 
makluman Ahli Yang Berhormat,  

(a) Dalam mengekalkan mutu piawaian penyelenggaraan jalan 
raya pihak Jabatan Kerja Raya dikehendaki membuat 
pemeriksaan dan pemantauan terhadap kerja-kerja 
penyelenggaraan jalan berpandukan kepada spesifikasi, 
skop kerja dan tatacara kerja yang tercatat di dalam 
dokumen kontrak. Serta dengan izin, standard specifications 
for road works maintainance.   Pihak syarikat konsesi 
diwajibkan membuat pemeriksaan rutin sebanyak dua kali 
seminggu, sebagaimana yang terkandung di dalam 
perjanjian penswastaan.    

 Dalam pemeriksaan ini sekiranya terdapat sebarang 
masalah yang melibatkan jalan pihak syarikat konsesi akan 
melaporkan kepada Jabatan Kerja Raya sebelum sesuatu 
tindakan dilakukan. Bagi kerja rutin iaitu kerja-kerja 
penyelenggaraan di jalan secara pencegahan dengan izin, 
preventive maintenance mengikut pusingan kerja telah 
ditetapkan bagi kerja-kerja berikut, menampal potholes, 
meratakan bahu jalan, memotong rumput, mencuci dan juga 
mengecat perabot jalan dan mencuci pembetung dan 
jambatan. Mencuci longkang dan pemeriksaan kerosakan 
jalan berjadual bagi kerja-kerja berkala pula.  Pihak syarikat 
akan menerima arahan kerja daripada Jabatan Kerja Raya 
untuk melaksanakan kerja-kerja seperti berikut: 

(a) menurap jalan; 

(b) membaiki longkang sedia ada; dan  

(c) menggantikan perabot jalan. 

 Pihak syarikat konsesi juga dikehendaki menghantar laporan 
pemeriksaan rutin kepada  Jabatan Kerja Raya setiap bulan.  

(b)  Untuk makluman Ahli Yang Berhormat peruntukan kerja 
penswastaan penyelenggaraan jalan persekutuan 
disediakan setiap tahun, di bawah peruntukan belanja 
mengurus dan bukan di bawah peruntukan pembangunan 
sebagaimana ditetapkan dalam Rancangan Malaysia 
Kesembilan. Peruntukan pada tahun 2006 bagi kerja-kerja 
penyelenggaraan jalan persekutuan, jalan ialah sebanyak 
RM339.5 juta untuk Semenanjung dan RM129 juta untuk 
Malaysia Timur. Manakala peruntukan sebanyak RM5.47 
juta bagi kawasan Bintulu.    

Terima kasih. 

Dato’ Seri Tiong King Sing [Bintulu]: Terima kasih Tuan Yang di-Pertua dan 
terima kasih jawapan diberi oleh Yang Berhormat Menteri. Yang Berhormat Menteri, 
standard JKR memang jelas, memang bagus, itu satu.  

Yang kedua, peruntukan memang ada tetapi masalah pelaksanaan, itu satu. 
Yang kedua, peruntukan selalu ada hantu angkat itu peruntukan, selalu sampai bila 
perlu. Cari peruntukan buat maintenance dengan izin, tetapi kita tidak jumpa 
peruntukan, kita pergi tanya JKR dia kata peruntukan tidak ada. Kementerian Kerja 
Raya Persekutuan tidak beri peruntukan, itulah tahun yang lepas sekarang pun sudah 
hujung tahun, akhir tahun yang lepas, berapa ramai orang on the poor maintenance 
dengan izin, berapa orang accident mati? Sebab jalan raya atas jalan raya semua 
berlubang-lubang, selepas hujan lubang semua tutup habis, banjir sahaja orang tidak 
tahu, orang fikir tidak ada lubang. Kancil  lintas semua tidak boleh, masuk longkang pun 
ada.   



(b) berapakah jumlah peruntukan yang akan diperuntukkan di dalam Rancangan Malaysia Kesembilan bagi tujuan penyelenggaraan jalan raya di seluruh negara termasuk Sabah dan Sarawak khususnya di Bintulu. Menteri Kerja Raya [Dato' Seri S. Samy Vellu]: Tuan Yang di-Pertua, untuk makluman Ahli Yang Berhormat, (a) Dalam mengekalkan mutu piawaian penyelenggaraan jalan raya pihak Jabatan Kerja Raya dikehendaki membuat pemeriksaan dan pemantauan terhadap kerja-kerja penyelenggaraan jalan berpandukan kepada spesifikasi, skop kerja dan tatacara kerja yang tercatat di dalam dokumen kontrak. Serta dengan izin, standard specifications for road works maintainance. Pihak syarikat konsesi diwajibkan membuat pemeriksaan rutin sebanyak dua kali seminggu, sebagaimana yang terkandung di dalam perjanjian penswastaan. Dalam pemeriksaan ini sekiranya terdapat sebarang masalah yang melibatkan jalan pihak syarikat konsesi akan melaporkan kepada Jabatan Kerja Raya sebelum sesuatu tindakan dilakukan. Bagi kerja rutin iaitu kerja-kerja penyelenggaraan di jalan secara pencegahan dengan izin, preventive maintenance mengikut pusingan kerja telah ditetapkan bagi kerja-kerja berikut, menampal potholes, meratakan bahu jalan, memotong rumput, mencuci dan juga mengecat perabot jalan dan mencuci pembetung dan jambatan. Mencuci longkang dan pemeriksaan kerosakan jalan berjadual bagi kerja-kerja berkala pula. Pihak syarikat akan menerima arahan kerja daripada Jabatan Kerja Raya untuk melaksanakan kerja-kerja seperti berikut: (a) menurap jalan; (b) membaiki longkang sedia ada; dan. (c) menggantikan perabot jalan. Pihak syarikat konsesi juga dikehendaki menghantar laporan pemeriksaan rutin kepada Jabatan Kerja Raya setiap bulan. (b) Untuk makluman Ahli Yang Berhormat peruntukan kerja penswastaan penyelenggaraan jalan persekutuan disediakan setiap tahun, di bawah peruntukan belanja mengurus dan bukan di bawah peruntukan pembangunan sebagaimana ditetapkan dalam Rancangan Malaysia Kesembilan. Peruntukan pada tahun 2006 bagi kerja-kerja penyelenggaraan jalan persekutuan, jalan ialah sebanyak RM339.5 juta untuk Semenanjung dan RM129 juta untuk Malaysia Timur. Manakala peruntukan sebanyak RM5.47 juta bagi kawasan Bintulu. Terima kasih. Dato' Seri Tiong King Sing [Bintulu]: Terima kasih Tuan Yang di-Pertua dan terima kasih jawapan diberi oleh Yang Berhormat Menteri. Yang Berhormat Menteri, standard JKR memang jelas, memang bagus, itu satu. Yang kedua, peruntukan memang ada tetapi masalah pelaksanaan, itu satu. Yang kedua, peruntukan selalu ada hantu angkat itu peruntukan, selalu sampai bila perlu. Cari peruntukan buat maintenance dengan izin, tetapi kita tidak jumpa peruntukan, kita pergi tanya JKR dia kata peruntukan tidak ada. Kementerian Kerja Raya Persekutuan tidak beri peruntukan, itulah tahun yang lepas sekarang pun sudah hujung tahun, akhir tahun yang lepas, berapa ramai orang on the poor maintenance dengan izin, berapa orang accident mati? Sebab jalan raya atas jalan raya semua berlubang-lubang, selepas hujan lubang semua tutup habis, banjir sahaja orang tidak tahu, orang fikir tidak ada lubang. Kancil lintas semua tidak boleh, masuk longkang pun ada.